FondenSparekassenMidtdjurs

 **Beretning for året 2020**

Året 2020 var et helt specielt år for FondenSparekassenMidtdjurs idet der blev udloddet et ekstraordinært stort beløb – hele 2.276.105 kr. Specielle omstændigheder har gjort at vi var i stand til at udlodde det store beløb, i de kommende år vil vi være tilbage på et mere normalt niveau omkring 1,0 – 1,2 mio kr.

Året 2020, har endnu engang været et rigtigt godt år med et pænt afkast af fondens investerede midler, så der er udsigt til at der i 2021 vil kunne udloddes et beløb i den høje ende af ovenstående altså ca. 1,2 mio kr.

Formål

Der har som de tidligere år været indkaldt ansøgninger til 2 udlodningsrunder, 1 forår og 1 efterår.

Interessen for vores fond er generelt stigende således var der ved forårsudlodningen i alt 53 ansøgninger, hvoraf 13 blev udvalgt med et samlet beløb på 1.398.676 kr.

Til efterårsudlodningen var interessen lidt mindre, men dog pæn idet der kom i alt 41 ansøgninger hvoraf 12 blev tilgodeset med et samlet beløb på 982.261 kr.

Fonden har nu i sin 10 års levetid til dato nu støttet 199 projekter med et samlet beløb på 11.290 tkr.

Resultat og formue

Årets renteindtægter udgjorde 58 tkr. Udbytte af aktiebeholdningen udgør 94 tkr – hertil kommer en realiseret kursavance på 268 tkr.

Årets kapitalforbrug udgør 747 tkr og sammen med en engangsindtægt på 625 tkr, løber de samlede indtægter op i 1.792 tkr. det højeste i fondens historie.

Årets udlodning udgjorde som ovenfor omtalt 2.276 tkr. øvrige omkostninger udgør 74 tkr samtidig reduceres overførsel fra tidligere år på 893 tkr til 334 = netto 559 tkr. og de 3 beløb modsvarer så de samlede indtægter på 1.792 tkr.

De 334 tkr. overføres til næste år (2021) med mulighed for udlodning her.

Kursudviklingen på vore værdipapirer udviklet sig fortsat positivt og igen er det især fondens aktieportefølje har udvist stor positiv tendens. Vores bundne formue falder ”kun” med 490 tkr på trods af at årets kapitalforbrug på 747 tkr

Fondens bundne kapital udgør ved udgangen af 2020 et beløb på 10.715 tkr. som skal udloddes over de kommende og samtidig fondens resterende levetid på 14 år.

Størrelsen af årets resultat, årets udlodning og ikke mindst formueudvikling hvor den bundne kapital udgør 10.715 set i forhold til at den ved fondens opstart i 2011 udgjorde 11.784 tkr og der i mellemtiden er udloddet 11.291 tkr betegnes af bestyrelsen som særdeles tilfredsstillende.